આવી ફરિયાદો બાદ દિલ્હીની કેજરીવાલ સરકારે ખાનગી ઍમ્બ્યુલન્સ માટે રેટ નક્કી કર્યા છે અને જો કોઈ આદેશનો ભંગ કરે તો કડક કાર્યવાહી કરવાની બાંયધરી આપી છે.

અરવિંદ કેજરીવાલે એક ટ્વીટ કરીને જણાવ્યું કે દરદીને લઈ જવા માટે 10 કિલોમિટર સુધીનું ભાડું 1500 રૂપિયા, બેઝિક લાઇફ સપૉર્ટ ઍમ્બ્યુલન્સ માટે 10 કિલોમિટર સુધીનું ભાડું 2000 રૂપિયા અને ડૉક્ટર સાથે ઍડ્વાન્સડ લાઇફ સપૉર્ટ ઍમ્બ્યુલન્સ માટે 10 કિલોમિટરનું ભાડું 4000 રૂપિયા હશે.

દસ કિલોમિટરથી આગળ જવું હોય તો દર કિલોમિટરે 100 રૂપિયા વધુ ચૂકવવા પડશે.

ઑલ ઇન્ડિયા ઍમ્બ્યુલન્સ વૅલફેર ઍસોસિયેશનના પ્રમુખ સત્યપ્રકાશ રાણાએ આ નિર્ણયની ટીકા કરી છે અને તેમને સરકારના નિર્ણયને એકતરફી ગણાવ્યો છે, કે સરકારે તેમની સાથે વાતચીત કર્યા વગર નિર્ણય જાહેર કર્યો છે.

તેઓ કહે છે કે "અમારે નિર્ણય સ્વીકારવો પડશે કારણ કે તેમના હાથમાં ચાબુક છે." આ પહેલાં હરિયાણાની સરકારે પણ ઍમ્બ્યુલન્સના રેટ જાહેર કર્યા હતા, જેના કારણે ઍમ્બ્યુલન્સચાલકો નારાજ થઈ ગયા હતા.

અહેવાલ અનુસાર હરિયાણામાં હવે ઍડ્વાન્સ્ડ લાઇફ સપૉર્ટ ઍમ્બ્યુલન્સને 15 રૂપિયા પ્રતિકિલોમિટર અને બેઝિક લાઇફ સપૉર્ટ એમ્બ્યુલન્સને 7 રૂપિયા પ્રતિ કિલોમિટરના રેટ પર ભાડે લઈ શકાય છે.

સરકારે જણાવ્યું છે કે જો આદેશનો ભંગ કરવામાં આવશે તો ડ્રાઇવિંગ લાઇસન્સ રદ થઈ શકે છે, ઍમ્બ્યુલન્સ કબજે લેવામાં આવી શકે છે અને 50,000 રૂપિયાનો દંડ થઈ શકે છે.

હરિયાણા સરકારના નિર્ણય બાદ દિલ્હીમાં પણ અમુક લોકો માગ કરી રહ્યા હતા કે ઍમ્બ્યુલન્સના રેટ જાહેર કરવામાં આવે.

રાણા કહે છે કે "સ્મશાનમાં અમે ચારથી પાંચ કલાક રાહ જોતા હોઈએ છીએ. શું સરકાર અમને વેટિંગ ચાર્જ ચૂકવશે?"

માગ પાછળ એ ફરિયાદો કારણભૂત છે, જેમાં ઘણા ઍમ્બ્યુલન્સચાલકો સામે આક્ષેપ કરાયો હતો કે કોરોનાકાળમાં ઍમ્બ્યુલન્સની માગનો ગેરલાભ લઈને તેઓ લોકોને લૂંટી રહ્યા છે.

ઍમ્બ્યુલન્સ માટે એક લાખ 10 હજાર આપવા પડ્યા

કોરોનાકાળમાં ઍમ્બ્યુલન્સના કેટલાક ડ્રાઇવર પર લોકોને મન પડે એવા ભાડા લેવાનો આરોપ લગાવાયો છે

વિમલ મહેતાનાં માતાને આઈસીયુ બેડની જરૂર હતી, ઓક્સિજન લેવલ 60 સુધી પહોંચી ગયું હતું અને ઘરમાં જે ઓક્સિજન સિલિન્ડર હતો તે ખતમ થવાની અણી પર હતો. સામાન્યતઃ ઓક્સિજન લેવલ 90ની ઉપર હોવું જોઈએ.

તેમને ખબર પડી કે દિલ્હીમાં એક આઈસીયુ બેડ ખાલી છે. હવે જરૂર હતી ઓક્સિજનની સુવિધા ધરાવતી ઍમ્બ્યુલન્સની, જે વિમલનાં માતાને હૉસ્પિટલ સુધી જીવિતાં... \n\nમને ઉપરના લેખ માટે સારું શીર્ષક આપો.
દિલ્હીમાં કોરોના : ઍમ્બ્યુલેન્સવાળાને આપવા પડ્યા 1 લાખ 10 હજાર રૂપિયા